KA030809118449920

№ 07-25-1/2243 | 01 / ივლისი / 2020 წ.

დასკვნა

არასრულწლოვანი ნუგზარ ქერდიყოშვილი (დაბ.29/05/2002 პ/ნ 59950002969), 7 წლის ასაკიდან განთავსებული იყო მინდობით აღზრდაში 2 მცირეწლოვან დასთან ერთად ციალა ქურდაძის ოჯახში. მინიჭებული აქვს გასაშვილებელი ბავშვის სტატუსი და არ ჰყავს ბიოლოგიური ნათესავები. ნუგზარმა გაშვილებაზე კატეგორიული უარი განაცხადა, რის გამოც ვერ განხორციელდა აღნიშნული პროცედურა. ნუგზარი სწავლობდა ქვიშხეთის საჯარო სკოლის მე-12 კლასში. 2019 წლის გაზაფხულიდან, ნუგზარს გაურთულდა ჯანმრთელობის პრობლემები,ხასიათით გახდა გულჩათხრობილი, ჩაკეტილი, ნაკლებად კონტაქტური თანატოლებთან. ნუგზარ ქერდიყოშვილს ბოლო ერთი წლის განმავლობაში აღენიშნებოდა დეპრესია, უჭირდა კომუნიკაცია, მუდმივად აწუხებდა უძილობა. დედობილის - ციალა ქურდაძის ინფორმაციით, მოზარდი მიჯაჭვული იყო კომპიუტერთან, გვიან ღამემდე თამაშობდა ან კონტაქტობდა ინტერნეტით გაცნობილ ადამიანებთან, რის გამოც, მიღებული რეკომენდაციების საფუძველზე შეეზღუდა კომპიუტერთან ჯდომა. შედეგად გახდა უფრო აგრესიული, გუნება- განწყობილება უფრო დაუქვეითდა, უფრო მეტად დაკარგა ინტერესი გარემოს მიმართ.

ნუგზარ ქერდიყოშვილს გაეწია ნევროპათოლოგის და სურამის ფსიქიატრიული კლინიკის ფსიქიატრის ეთერ გოგალაძის კონსულტაცია და მედიკამენტოზური მკურნალობა, აღნიშნული მკურნალობის კურსის გავლის შემდეგ, ნუგზარს მაინც მწვავედ აღენიშნებოდა დეპრესია. მასთან მუშაობაში ჩაერთო სმს შიდა ქართლის სამხარეო ცენტრის ფსიქოლოგი თამარ გაბისიანი, რომლის დასკვნის საფუძველზეც, ნუგზარ ქერდიყოშვილი მოთავსებულ იქნა ქ. თბილისის ბავშვთა და მოზარდთა ფსიქიატრიულ დეპარტამენტში, რათა „გართულებები და უარყოფითი შედეგები თავიდან ყოფილიყო აცილებული“.

ნუგზარ ქერდიყოშვილი 2019 წლის 17 ივლისს მოთავსებულ იქნა შპს. ,,მე-5 კლინიკურ საავადმყოფოში” (ქ.თბილისი, თემქა, 11მკრ. 1კვ.). ფსიქიატრის რეკომენდაციისამებრ ნუგზარმა 3 კვირის განმავლობაში გაიარა მკურნალობის კურსი, ფსიქიატრის ანა ჭუმბურიძის ინფორმაციით, ნუგზარის ავადმყოფობის მიმდინარეობას დააკვირდნენ რეგულარულად და პაციენტს გაეწია შესაბამისი სამედიცინო დახმარება, დიაგნოსტიკური გამოკვლევები და კონსულტაციები.

მოზარდს დაენიშნა მუდმივი მედიკამეტოზური მკურნალობა, რადგან მისი დიაგნოზია F23.0 მწვავე პოლიმორფული ფსიქოზური აშლილობა შიზოფრენიის სიმპტომების გარეშე.

პაციენტი აღრიცხვაზე იქნა აყვანილი სურამის ფსიქიატრიულ კლინიკაში. მედიკამენტოზური მკურნალობის ფონზეც, სახლში დაბრუნების შემდეგ მოზარდს ისევ აღენიშნებოდა უძილობა, მწვავე ნერვული აშლილობა. მისი სურვილისამებრ განმეორებით იქნა მოთავსებული აღნიშნულ კლინიკაში, თუმცა რამდენიმე კვირიანი მკურნალობის შემდეგ, არასრულწლოვანი მისი ნებით, ხელწერილის საფუძველზე გამოწერილ იქნა ფსიქიატრიული კლინიკიდან. ფსიქიატრი ანა ჭუმბურიძე სატელეფონო საუბრისას აღნიშნავდა, რომ ნუგზარ ქერდიყოშვილის ჯანმრთელობის მდგომარეობა მწვავეა, აცხადებდა, რომ არასრულწლოვანი აღნიშნული პრობლემების გამო, ვერ შეძლებდა სკოლაში, საზოგადოებაში ნორმალურ ცხოვრებას და ადაპტირებას, რადგან გამოთქვამდა “დამოკიდებულების ბოდვით აზრებს, ეჩვენება, რომ მას სუნი ასდის და დასცინიან, ამბობს, რომ აწუხებს საკუთარი მომავალი და აქვს უპერსპექტივობის განცდა”. ციალა ქურდაძის ინფორმაციით, კლინიკის საკუთარი ნებით დატოვების შემდეგაც, ნუგზარს კვლავ გაუმძაფრდა ნერვული აშლილობა, უძილობა, გამოხატავდა ვერბალურ აგრესიას და მიიყენა თვითდაზიანებები, დაიწყო ხელების დაჩმეტა და ხმამაღალი ყვირილი. დედობილს განუცხადა, რომ ამ მდგომარეობით ყველას ტანჯავდა, მადლობას უხდიდა გაწეული შრომისათვის და ღიად აფიქსირებდა, რომ გეგმავს თვითმკვლელობას, რათა დაისვენოს მანაც და ოჯახმაც.

ციალა ქურდაძემ აღნიშნული ფაქტის შესახებ აცნობა სმს ხაშურის რაიონული განყოფილებას, რის შემდეგაც, 2019 წლის 11 სექტემბერს ნუგზარი გადაყვანილ იქნა შპს. ,,მე-5 კლინიკურ საავადმყოფოში”, არასრულწლოვანი აპროტესტებდა სტაციონარში დარჩენას, გაუწია წინააღმდეგობა კლინიკის პერსონალს, საჭირო გახდა მისი იძულებით მოთავსება კლინიკაში.

ნუგზარი დაბრუნდა 21 ოქტომბერს ოჯახში, ამ დროისათვის თავს უკეთ გრძნობდა, თუმცა აღსანიშნავია, რომ მიმღებ მშობელს უჭირდა ნუგზარის ქცევის მართვა და ინტერნეტით სარგებლობის ლიმიტირება, ნუგზარის ისევ განმეორებით მოხვდა ფსიქიატრიულ კლინიკაში და გაიარა მკურნალობის კურსი. 2020 წლის 29 მაისს შშმ სტსტუსის დადგენის მიზნით, გაიარა შესაბამისი კომისის და დაუდგინდა სტატუსი F- 21 შიზოტიპური აშლილობა. დაიხურა ნუგზარ ქერდიყოშვილის მინდობით აღზრდის საქმე 29/05/2020 წლიდან .

ნუგზარ ქერდიყოშვილმა განაცხადა წერილობითი თანხმობა სათემო ორგანიზაციაში მოთავსების გამო (05.06.2020), თუმცა 6 ივნისს გართულდა ნუგზარის ჯანმრთელობის მდგომარეობა და დედობილმა დარეკა გადაუდებელ ცხელ ხაზზე (112) სურამის ფსიქიატრიულ საავადმყოფოში ნუგზარის მოთავსების მიზნით, რის შემდეგაც პოლიციის და სასწრაფოს თანხლებით მოხდა მისი გადაყვანა კლინიკაში, თუმცა კლინიკაში მოთავსების დროს ნუგზარს აღმოაჩნდა ტემპერატურა, რის შემდეგაც გადაყვანილ იქნა ხაშურის ,,გორმედის“ საავადმყოფოს ცხელების ცენტრში, აღნიშნული საავადმყოფოდან კი ბენეფიციარი გადაამისამართეს თერჯოლის ფსიქიატრიულ კლინიკაში, სადაც რამდენიმე დღიანი მკურანლობის კურსის გავლის შემდეგ, ნუგზარი გამოწერეს, ამ დრომდე ის იმყოფება ისევ მიმღებ ოჯახში. 2020 წლის 25 ივნისს დედობილმა ციალა ქურდაძემ წარმოადგინა ფორმა N100 (#2338) ქვიშხეთის სადაბო ამბულატორიის ექიმის ირმა ტიტვინიძის მიერ გაცემული, რომლითაც ირკვევა, რომ, ნუგზარს გარდა დიაგნოზისა, ჯანმრთელობასთან დაკავშირებით სხვა პრობლემები არ აქვს. დედობილმა წერილობით ისევ დააფიქსირა, რომ ითხოვს დროის უმოკლეს ვადაში ნუგზარის მოთავსებას სათემო ორგანიზაციაში.

შექმინილი სიტუაციიდან იკვეთება, რომ ნუგზარ ქერდიყოშვილი არის მზრუნველობამოკლებული. საჭიროებს სახელმწიფოს მხრიდან დაუყოვნებლივ დახმარებას. ამიტომ მიზანშეწონილად მიმაჩნია საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან (შემდგომში - სამინისტრო) შეთანხმების მიზნით, შექმნილი სათემო ორგანიზაციაში, ფონდის ფილიალებში – ხანდაზმულთა და შშმ პირთა პანსიონატებში გადაუდებელი წესით პირის განთავსების შესახებ გადაწყვეტილების შემათანხმებელმა კომისიამ განიხილოს ნუგზარ ქერდიყოშვილის რომელიმე სათემო ორგანიზაციაში გადაუდებლად ჩარიცხვის საკითხი რადგან მის სიცოცხლეს ემუქრება საფრთხე.

ხაშურის რაიონული წარმომადგენლობის სოციალური მუშაკი
ნინო კიკნაძე