KA030802574868520

№ 07-19-3/868 | 02 / ოქტომბერი / 2020 წ.

დასკვნა

სსიპ სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტოს ლენტეხის რაიონულ წარმომადგენლობაში 2020 წლის 24 სექტემბრის N425 განცხადებით ლენტეხის რაიონის სოფელ ხოფურში მცხოვრები დადაში ქურასბედიანი ითხოვს შშმ პირთა პანსიონატში ჩარიცხვას.

განვახორციელე ვიზიტი აღნიშნულ მისამართზე, დადაში ქურასბედიანი (პ/ნ 27001001012, დაბ.27.09.1980წ. ) ცხოვრობს მარტო საკუთარ სახლში, ის არის მნიშვნელოვნად გამოხატული შშმ პირი, მარტოხელაა, არ ჰყავს ოჯახის წევრები, მშობლები გარდაეცვალა, დედმამიშვილები არ ჰყავს. ავადმყოფობის შემდეგ მეუღლეს დაშორდა და უკვე რამდენიმე წელია არა აქვს ურთიერთობა ყოფილ ცოლთან. დადაში ქურასბედიანი დარეგისტრირებულია სოციალურად დაუცველი ოჯახების ერთიან ბაზაში და იმყოფება სიღარიბის ზღვარს ქვემოთ, მისი სარეიტინგო ქულაა 41860.

დადაში ქურასბედიანის ჯანმრთელობის მდგომარეობა მძიმეა, მისი დიაგნოზია ტოქსიური ენცეფალოპათია მე-3 სტ G92. უჩივის თავის ტკივილს, უჭირს მეტყველება, აღენიშნება გაფანტულობა, შუძლია დამოუკიდებლად მოძრაობა, თუმცა უჭირს სიარული და შესამჩნევია, რომ გადაადგილება გაძნელებულია, არ ახასიათებს აგრესიული ქცევა სხვების მიმართ, მაგრამ ადვილად აგზნებადია. მუდმივად ესაჭიროება ნევროლოგის მეთვალყურეობა.

ჩემი შეფასებით დადაში ქურასბედიანისთვის ძალიან რთულია მარტო ცხოვრება, დიაგნოზიდან გამომდინარე მას დამოუკიდებლად არ შეუძლია თავის მოვლა, ვერ ახერხებს მარტივი საკვების მომზადებას ან წამლის მიღებას დახმარების გარეშე, ტუალეტის მოხმარებაზე ესაჭიროება შეხსენება, ვერ მოიწესრიგებს პირად ჰიგიენას დამოუკიდებლად, უჭირს წერა და კითხვა, არ შეუძლია მარტივი საოჯახო საქმიანობა, ვერ იზრუნებს ზამთრის პერიოდში გათბობაზე. მას ესაჭიროება მუდმივი მოვლა და მეთვალყურეობა. დადაში ქურასბედიანს არ ჰყავს ოჯახის მუდმივი წევრი ან ახლობელი, ვინც სტაბილურად იზრუნებდა მასზე, ამჟამად დროებით დახმარებას უწევს მეზობელი, ამიტომ მიზანშეწონილად მიმაჩნია მისი განთავსება შშმ პირთა პანსიონატში გადაუდებლად. წინააღმდეგ შემთხვევაში დადაში ქურასბედიანის სიცოცხლეს და ჯანმრთელობას საფრთხე ემუქრება. დადაში ქურასბედიანის დაჟინებული მოთხოვნაა განთავსდეს შშმ პირთა პანსიონატში ქ.ქუთაისის ტერიტორიაზე.

გთხოვთ, აღნიშნული საქმე გაიტანოთ განსახილველად სპეციალიზირებულ დაწესებულებაში საჯარო სამართლის იურიდიული პირი–ადამიანით ვაჭრობის (ტრეფიკინგის), მსხვერპლთა, დაზარალებულთა დაცვის და დახმარების სახელმწიფო ფონდის ფილიალებში (ხანდაზმულთა და შშმ პირთა პანსიონატები) შემათანხმებელ კომისიაზე გადაუდებელი წესით ჩარიცხვის მიზნით.

ლენტეხის რაიონული წარმომადგენლობის სოციალური მუშაკი
მაია ხაბულიანი