KA030884813451120

№ 07-17/2533 | 26 / ნოემბერი / 2020 წ.

დასკვნა

სსიპ სახელმწიფო ზრუნვისა და ტრეფიკინგის მსხვერპლთა დაზარალებულთა დახმარების სააგენტოს დიდუბე-ჩუღურეთის რაიონში სახალხო დამცველის აპარატიდან შემოვიდა შეტყობინება უცნობ, უსახლკარო ქალბატონზე ,რომელიც იმყოფებოდა მის: გ.ჩუბინაშვილის N52 ნომერში მდებარე მშენებარე კორპუსის წინ, მწოლიარე მდგომარეობაში. სოციალური მუშაკის აღნიშნულ მისამართზე მისვლის შემდეგ გაირკვა, რომ ქალბატონო უკვე ორი კვირაა რაც მითითებულ ლოკაციაზე იმყოფება. გასაუბრების დროს მოქალაქემ არ ისურვა მაიდენტიფიცირებელი ინფორმაციის მიწოდება სოციალური მუშაკისთვის. შეკითხვებს პასუხობდა გაურკვევლად და თავს არიდებდა ყველანაირ კომუნიკაციას როგორც სოციალურ მუშაკთან ასევე აღნიშნულ მისამართზე მცხოვრებ მოქალაქეებთან, სოციალური მუშაკის მიერ გამოძახებულ იქნა საპატრულო და სასწრაფო-სამედიცინო დახმარების ეკიპაჟები. საპატრულო ეკიპაჟის თანამშრომლების მიერ ვერ მოხერხდა მოქალაქის იდენტიფიცირება (ვერც სურათის გადაღების შემდეგ) ამიტომაც უცნობია მოქალაქის პირადი ინფორმაცია.სავარაუდოდ ქალბატონი არის 80 წლამდე ასაკის, არაქართველი ეროვნების.

სამედიცინო ეკიპაჟმა მოქალაქე გადაიყვანა ,,ზღვის ჰოსპიტალში," სადაც COVID-19 სწრაფი ტესტის ჩატარების შემდეგ (ტესტის პასუხი უარყოფითია) საპატურლო ეკიპაჟმა გადაიყვანა ,,ლილოს თავშესაფარში." ქალბატონი თავშესაფარში დროებით დარჩება. ვინაიდან ვერ მოხერხდა მოქალაქესთან საფუძვლიანი გასაუბრება, მის შესახებ ყველა სახის ინფორმაცია უცნობია. გ.ჩუბინაშვილზე მცხოვრები მოქალაქეების გადმოცემით ის არის უსახლკარო და წლებია მეტრო ,,მარჯანიშვილის,, მიმდებარე ტერიტორიაზე ითხოვს მოწყალებას, ღამეს კი პარკებსა და ბაღებში ათევს. მოქალაქე გადაადგილდება დამოუკიდებლად, თუმცა ჭირდება დახმარება წამოდგომაში. შეუძლია დამოუკიდებლად მიიღოს მზა საკვები და დაიკმაყოფილოს ფიზიოლოგიური მოთხოვნილებები. თავს არიდებს სოციალურ ურთიერთობებს, ცდილობს იყოს სხვებისგან იზოლირებული, არ არის აგრესიული. სამედიცინო პერსონალის მიერ მოწოდებული ინფორმაციით მას არ აღენიშნებოდა ჯანმრთელობის სერიოზული პრობლემა. მოქალაქეს არ შეუძლია წერილობით დააფიქსიროს მისი სურვილი სათემო ორგანიზაციაში განთავსების თაობაზე ,თუმცა გასაუბრების დროს აღნიშნა, რომ სურდა სახლში ცხოვრება, სადაც მასზე იზრუნებდნენ.
ზემოხსენებული მდგომარეობის გათვალისწინებით მიზანშეწონილია აღნიშნული მოქალაქე გადაუდებელი წესით ჩაირიცხოს სათემო ორგანიზაციაში, სადაც მასზე განახორციელებენ ზრუნვას, მოუვლიან და უზრუნველყფენ მისი საჭიროებების დაკმაყოფილებას, რათა მის სიცოცხლესა და ჯანმრთელობას არ შეექმნას საფრთხე და იმყოფებოდეს უსაფრთხო გარემოში.

ქ. თბილისის დიდუბე-ჩუღურეთის რაიონული ცენტრის სოციალური მუშაკი
თამარი მაისურაძე